ร้านนี้มาทานสองสามหนแล้ว เพราะชอบมีโปรน่าสนใจกับ ais ถ้าใครเบื่อร้านฟูจิ ก็ลองมาทานร้านนี้ได้ครับ แต่ผมไม่ทานปลาดิบ ปลาไหล อะไรงี้ เลยไม่รู้ว่าของสดของร้านนี้มันอร่อยกว่าร้านอื่นยังไง ส่วนเมนูพวกข้าวหมูทอด ข้าวแกงกะหรี่ ผมทานแล้วก็รู้สึกคล้ายๆกันหมดแทบทุกร้าน ดังนั้นเลยไม่สั่งข้าว แต่สั่งพวกข้าวปั้นหน้าตาแปลกๆมากินดีกว่า ดูรูปในเมนูเห็นเยิ้มๆน่าจะใช้มายองเนสราด ของชอบด้วยสิ เลยจัดมาสามอย่าง 

สไปซี่ซูชิ อันนี้มีโปรกับ ais ด้วย ดูเหมือนเชฟปั้นเนื้อปลาดิบปนอยู่กับข้าวและสาหร่าย ก็อร่อยดีแต่มายองเนสเยอะไปหน่อยนึง
ซูชิพิซซ่า เห็นหน้าตาแปลกดี คนชอบชีสอาจจะว่าอร่อย แต่ผมเฉยๆ
ไดนาไม้ท์โรล เป็นโรลกุ้งทอด จำไม่ได้ว่าโปะหน้าด้วยชีสหรือแซลม่อน ก็อร่อยดี แต่ลดมายองเนสลงหน่อยน่าจะดีครับ จะได้รสชาติของส่วนผสมต่างๆเวลาเข้าปาก 

สรุปคือ มาอุดหนุนได้ครับ อาหารอร่อย บริการดี ร้านไม่พลุกพล่านด้วยจ้า